Z Á P I S N I C A

zapísaná v priebehu zasadnutia Obecného zastupiteľstva dňa 22. 09. 2017

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Pridelenie nájomného bytu – posúdenie žiadostí a voľba nájomcu
5. Rekonštrukcia kríža na miestnom cintoríne
6. Úprava školského dvora
7. Údržba miestnych komunikácií
8. Úprava rozpočtu obce
9. Správa kontrolórky obce za I. polrok 2017
10. Rôzne
11. Diskusia
12. Schválenie uznesenia
13. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Randu Pavla a Poliaka Rastislava

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce oboznámila prítomných o podanej žiadosti o pridelenie nájomného bytu. Starostka obce tiež poskytla informácie o vymaľovaní bytu i o  havarijnom stave odpadového potrubia v byte. Nakoľko bola podaná len jedna žiadosť – žiadosť p. Martiny Randovej, bytom Bytča poslanci jednohlasne súhlasili s pridelením bytu žiadateľke.

K bodu 5:

Starostka obce v tejto časti zasadnutia oboznámila prítomných o  vykonanej rekonštrukcii kríža na cintoríne, na ktorom je potrebné ešte vykonanie náterov. Kríž bude vysvätený p. farárom v najbližšom období.

K bodu 6:

Starostka obce oboznámila prítomných s pripravenými ponukami na zakúpenie detských preliezok, ktoré by bolo vhodné zakúpiť na školský dvor, nakoľko predložená žiadosť na schválenie dotácie zo štátneho rozpočtu bola zo strany ministerstva zrušená. Poslanci návrhy ponúk prijali a jednohlasne schválili zakúpenie preliezok.

K bodu 7:

Starostka obce informovala o aktuálnom stave miestnych komunikácií na ulici do Roháča a na Kamennú, nakoľko stav komunikácií je po dažďovom období v niektorých úsekoch nebezpečný a značne neprejazdný. Podľa p. Lasičku je podobný stav komunikácie aj na ulici Lúky. Po krátkej diskusii sa prítomní rozhodli, že je potrebné zakúpenie materiálu na vyrovnanie nedostatkov na komunikácií na ulici do Roháča. P. Dobroň tiež podotkol, že je potrebné zrušenie odpadovej rúry v Roháči, ktorá vedie cez komunikáciu.

K bodu 8:

Pracovníčka p. Hulínová informovala prítomných o čerpaní rozpočtových položiek ku dňu 22.9.2017 a predložila návrh na druhú úpravu rozpočtu na rok 2017. Podrobne oboznámila s položkami, ktoré je potrebné upraviť. Zároveň p. starostka informovala prítomných, že v zmysle Zákonníka práce má nárok na krátkodobú úpravu platu a to pri dožití 50. rokov. Poslanci informácie zobrali na vedomie a jednohlasne schválili krátkodobú úpravu platu starostke obce a tiež návrh úpravy rozpočtu č. 2.

K bodu 9:

Kontrolórka obce p. Hulínová prečítala prítomných Správu o kontrolnej činnosti za 1. Polrok 2017. Prítomní jej správu zobrali na vedomie.

K bodu 10 a k bodu 11:

Starostka obce informovala o stave vypracovania projektu na rekonštrukciu starého obchodu. Projekt je v stave riešenia.

Starostka obce informovala, že dostala telefonické žiadosti o prenájom priestorov na ihrisku v záujme otvorenia pohostinstva. Nakoľko stav budovy ešte nie je vhodný k prenájmu, prípadné žiadosti budú posudzované neskôr.

K bodu 12:

Pracovníčka M. Hulínová na záver prečítala uznesenia k jednotlivým bodom zasadnutia, ktoré prítomní schválili jednohlasne.

K bodu13:

Starostka obce poďakovala prítomným za účasť.

Zapísala Miroslava Hulínová

22.09.2017

Jarmila Dobroňová

starosta obce

Overovatelia zápisnice: Pavol Randa ............................

Rastislav Poliak ............................